钦定古今图书集成/理学汇编/经籍典/第005卷 > 金
## 钦定古今图书集成/理学汇编/经籍典/第005卷 > 金

### 太祖天辅五年十一月诏克中京先发所得图书文籍赴阙

按《金史太祖本纪》：天辅五年十一月“戊申，诏曰：若克
中京，所得礼乐仪仗图书文籍，并先次津发赴阙。”

### 太宗天会元年十一月试经义进士

按《金史太宗本纪》，不载。　按《选举志》：“金设科，皆因辽
宋旧制，有词赋、经义、策论、律科、经童之制。其试词赋、
经义、策论中选者，谓之进士律科，经义中选者，曰举
人经义。进士试所治一，经义、论、策各一道。”其设也，始
于天会元年十一月。时以急欲得汉士，以抚辑新附，
初无定数，亦无定期，故二年二月八日凡再行焉。
天会五年四月。以《宋图书》北还。

按《金史太宗本纪》：天会五年四月丙戌，宗翰、宗望以
宋二帝归图书事不载。　按《宗翰传》：天会五年四月，
以宋二主及其宗族四百七十馀人及珪璋、宝印、衮
冕、车辂、祭器、大乐、灵台图书，与大军北还。　按《刘彦
宗传》：彦宗谓宗望、宗翰曰：“萧何入关，秋毫无犯，惟收
图籍。辽太宗入汴，载路车、法服、石经以归，皆令则也。”
二帅嘉纳之。　按《文艺传序》：“太宗继统，乃行选举之
法。及伐宋，取汴经籍图书，宋士多归之。”

天会八年，上以七岁童子刘天骥能诵《七经》，始有选
举经童之制。

按《金史太宗本纪》，不载　按《选举志》：经童制：凡士庶
子年十三以下，能诵二大经，三小经，又诵《论语》、诸子
及五千字以上，府试十五题，通十三以上，会试每场
十五题，三场共通四十以上，为中选。所贵在幼而诵
多者，若年同则以诵大经多者为最。初，天会八年，太
宗以东平童子刘天骥，七岁能诵《诗》《书》《易》《礼》《春秋左
氏传》及《论语孟子》：“上命教养之，然后有选举之制。”

### 熙宗天眷元年五月诏以经义取士

按《金史熙宗本纪》：“天眷元年五月己亥，诏以经义、词
赋两科取士。”

### 废帝天德三年置国子监凡经史子书皆自国子监印之授诸学校

按《金史废帝本纪》，不载。　按《选举志》：“金设科皆因辽宋制，有词赋、经义、策论、律科、经童之制。词赋、经义、策
论中选者谓之进士，律科、经义中选者曰举人。”凡养
士之地曰“国子监，始置于天德三年。凡经、《易》用王弼、
韩康伯注，《书》用孔安国注，《诗》用毛苌注、郑元笺，《春秋
左氏传》用杜预注，《礼记》用孔颖达疏，《周礼》用郑元注，
贾”公彦疏，《论语》用何晏集注、邢昺疏，《孟子》用赵岐注、
孙奭疏，《孝经》用唐元宗注，《史记》用裴骃注，《前汉书》用
颜师古注，《后汉书》用李贤注，《三国志》用裴松之注及
唐太宗，《晋书》沈约、《宋书》萧子显、《齐书》姚思廉、《梁书》《陈
书》、魏收、《后魏书》李百药、《北齐书》令狐德棻《周书》魏徵、
《隋书》《新旧唐书》《五代史》《老子》用唐元宗注《疏》，《荀子》用
杨倞注，《扬子》用李轨、宋咸、柳宗元、吴佖注，皆自国子
监印之，授诸学校。凡国子学生，三年不能充贡，欲就
诸局承应者，学官试能粗通、大、小各一经者听。

### 正隆元年命以五经三史正文内出题

按《金史废帝本纪》。不载。　按《选举志》。正隆元年，命以
《五经》《三史》正文内出题。始定为三年一辟。

### 世宗大定四年诏以女直字译书籍颁行之

按《金史世宗本纪》，不载。　按《选举志》：“大定四年，世宗
命颁行女直字所译经书，每谋克选二人习之。”　按
《徒单镒传》：“大定四年，诏以女直字译书籍。五年，翰林
侍讲学士徒单子温进所译《贞观政要》《白氏策林》等
书。六年，复进《史记》《西汉书》，诏颁行之。”

大定九年，选诸路学生诣京师，教以《古书》。

按《金史世宗本纪》，不载。　按《选举志》：“欲兴女直学校，
猛安谋克内，多择良家子为生，诸路至三千人。九年，
选异等者百人，荐于京师，廪给之。温迪罕缔达教以
古书，作诗策。后复试，得徒单镒以下三十馀人。”　按
《徒单镒传》：“选诸路学生三十馀人，令编修官温迪罕
缔达教以古书，习作诗策，镒在选中最精诣，遂通契
丹大”小字及汉字，该习经史。

大定十五年诏译诸经。

按《金史世宗本纪》，不载。　按《徒单镒传》，“大定十五年，
诏译诸经，著作佐郎温迪罕缔达、编修官宗璧尚书
省译史阿鲁、吏部令史杨克忠译解，翰林修撰移剌
杰应奉翰林文字移剌履讲究其义。”　按《温迪罕缔
达传》，“大定十五年，缔达迁著作佐郎，与编修官宗璧
尚书省译史阿鲁、吏部令史张克忠译解经书，累迁
秘书”丞。〈按徒单镒传作杨克忠此作张克忠并存俟考〉　按《移剌履传》，“世宗
方兴儒术，诏译经史，擢国史院编修，兼笔砚直长。
大定十八年，金源郡王习经书，以完颜匡等侍读。”
按《金史世宗本纪》不载。　按《章宗本纪》，“世宗大定十
八年，封金源郡王，始习本朝语言文字及汉字经书，
以进士完颜匡、司经徐孝美等侍读。”　按《完颜匡传》，
完颜匡本名撒速，大定十九年。〈本纪作十八年传作十九年疑误〉章
宗十馀岁，显宗命詹事乌林答愿择德行淳谨、才学
该通者，使教章宗兄弟。阅月，愿启显宗曰：“豳王府完
颜撒速、徐王府教读仆散讹可二人，可使教皇孙兄
弟。”七月丁亥，宣宗、章宗皆就学，世宗诏匡、讹可俱充
侍读。寝殿小底驼满九住问匡曰：“伯夷、叔齐何如人？”
匡曰：“孔子称夷、齐求仁得仁。”九住曰：“汝辈学古，惟前
言是信。夷齐轻去其亲，不食周粟，饿死首阳山。仁者
固如是乎？”匡曰：“不然。古之贤者，行其义也，行其道也。
伯夷思成其父之志，以去其国；叔齐不苟从父之志，
亦去其国。武王伐纣，夷齐𨙫马而谏，纣死，殷为周。夷
齐不食周粟，遂饿而死。正君臣之分，为天下后世虑
至远也。非仁人而能若是乎？”是时世宗如春水，显宗
从。二人者马上相语，遂后显宗。迟九住至，问曰：“何以
后也？”九住以对。显宗叹曰：“不以女直文字译经史，何
以知此？主上立女直科举，教以经史，乃能得其渊奥
如此哉！”称善者良久，谓九住曰：“《论语》‘知之为知之，不
知为不知’。是知也，汝不知不达，务辨口以难人。由是
观之，人之学不学”，岂不相远哉。

大定二十三年九月命颁行所译经史子诸书
按《金史世宗本纪》。“大定二十三年九月己巳。译经所
进所译《易》《书》《论语》《孟子》《老子》扬子文中子刘子及《新
唐书》。”上谓宰臣曰“朕所以令译五经者。正欲女直人
知仁义道德所在耳。”命颁行之。

大定二十六年三月，令猛安谋克皆先读女直字经
史，然后承袭。选纳坦谋嘉入东宫，教郓王琮、瀛王瑰
读书。

按《金史世宗本纪》，大定二十六年三月丁酉，以亲军
完颜乞奴言，制猛安谋克皆先读女直字经史，然后
承袭。因曰：“但令稍通古今，则不肯为非。尔一亲军麤
人，乃能言此，审其有益，何惮不从。”　按《纳坦谋嘉传》，
大定二十六年，选入东宫，教郓王琮、瀛王瑰读书。
大定二十八年，复经义科。女直进士始于经内试以
论题。

按《金史世宗本纪》，不载。　按《选举志》：大定二十八年，
复经义科，上谕宰臣曰：“女直进士惟试以策，行之既
久，人能预备，今若试以经义，可乎？”宰臣对曰：“五经中《书》《易》《春秋》已译之矣，俟译《诗》《礼》毕，试之可也。”上曰：“大
经义理深奥，不加岁月，不能贯通，今宜于经内姑试
以论题，当徐试经义也。”

大定二十九年六月，诏“试律科举人，委经义官出题
别试。”八月，复《经童科》。

按《金史世宗本纪》，不载。　按《章宗本纪》：大定二十九
年六月己丑朔，有司言，律科举人，止知读律，不知教
化之源，必使通治《论语》《孟子》，涵养器度。遇府会试，委
经义试官出题别试，与本科通定去留为宜。从之。八
月辛巳，诏京府节镇防御州设学养士，设经童科。
按《选举志》：二十九年，上谓宰臣曰：“经童岂遽无其人，
其议复置。”

### 章宗明昌元年诏以群经出题注宗本传召试六经童子刘住儿赐本科出身

按《金史章宗本纪》。不载　按《选举志》。章宗明昌元年
正月。言事者谓举人四试而乡试似为虚设。固当罢
去。其府会试乞十人取一。可以群经出题。而注宗本
传。上是其言。诏免乡试。府试以五人取一。仍令有司
议外路添考试院及群经出题之制。有司言：“旧以六
经、十七史、《孝经》《论语》《孟子》及《荀子》《老子》内出题。皆命
于”题下注其本传。又谕有司曰：“举人程文所用故事，
恐考试官或遽不能忆，误失人材，可自注出处，注字
之误，不在涂乙之数。”　又云：明昌元年，益都府申，童
子刘住儿年十一岁，能诗赋，诵大小六经，所书行草
颇有法，孝行夙成，乞依宋童子李淑赐出身，且加恩
诏。上召至内殿，试《凤凰来仪赋》《鱼在在藻》诗，又令赋
《旱》诗。上嘉之，赐本科出身，给钱粟官舍，令肄业太学。
明昌五年春正月，购求书籍，三月置弘文院译写经
史。

按《金史章宗本纪》。明昌五年春正月丁酉。诏购求《崇
文总目》所阙书籍。三月戊子。置弘文院译写经史
按《百官志》，“弘文院，知院从五品，同知弘文院事从六
品，校理正八品，掌校译经史。”

明昌六年，命礼部令学官讲经，有司出题，减子史注
《本传》之制，命择经义进士为考试官。

按《金史章宗本纪》：明昌六年八月己巳，以温敦伯英
言，命礼部令学官讲经。　按《选举志》：明昌六年，言事
者谓学者率恃有司注本传以示之，故不勉读书，乞
减子史注本传之制。又经义中选之文多肤浅，乞择
学官及本科人充试官。遂命择前经义进士为众所
推，才识优长者为学官，遇差考试官之际，则验所治
经，参用词赋进士题注本传不得过五十字。

### 承安二年宰相奏留经义进士冯璧校书

按《金史章宗本纪》不载。　按《冯璧传》，“承安二年经义
进士，调莒州军事判官，宰相奏留校秘书。”

承安五年正月，定经义取士数。是年置校书郎二员，
校勘在监文籍。徒单镒乞取士，问以经史故实。
按《金史章宗本纪》，“承安五年正月乙未，以尚书省言，
会试取策论、词赋、经义不得过六百人，合格者不及
其数，则阙之。”　按《百官志》：秘书监校书郎一员，从七
品，专掌校勘在监文籍。承安五年置二员。　按《选举
志》：“承安五”年，太常丞郭人杰言：“‘词赋举人不得作别
名，兼试经义’。上敕宰臣曰：近已奏定后场词赋、经义
同日试之，若府会试更不令兼试，恐试经义者少，是
虚设此科也。别名之弊，则当禁之。”　按《徒单镒传》：承
安五年拜平章政事，镒上疏曰：“教化之行，兴于学校。
今学者失其本真，经史雅奥，委而不习，藻饰虚词”，钩
取禄利。乞令取士兼问经史故实，使学者皆守经学，
不惑于近习之靡，则善矣。

### 泰和元年敕购遗书宜偿其价置秘书郎二员掌经籍图书诏令取士经旨相参为问

按《金史章宗本纪》，“泰和元年冬十月，敕有司购遗书，
宜偿其价，以广搜访。藏书之家，有珍惜不愿送官者，
官为誊写毕复还之，仍量给其值之半。”　按《百官志》：
“秘书监、著作局、笔砚局、书画局、司天台隶焉。监一员，
从三品。少监一员，正五品。丞二员，正六品。秘书郎二
员，正七品。通掌经籍图书。”泰和元年，秘书郎定为二
员。　按《选举志》：“泰和元年，平章政事徒单镒病时文
之弊，言诸生不穷经史，唯事末学，以致志行浮薄。可
令进士试策日，自时务策外，更以疑难经旨相参为
问，使发圣贤之微旨，古今之事变。”诏为永制。

### 卫绍王大安二年秘书监省校书郎一员

按《金史卫绍王本纪》不载。　按《百官志》：“秘书监校书
郎，承安五年二员，大安二年省一员。”

### 宣宗兴定五年赐经义进士王彪等以下十三人及第

按《金史宣宗本纪》不载。　按《选举志》：“兴定五年，赐经
义进士王彪等以下十三人及第。上览其文，爱其辞
藻，嗟叹久之。”

====哀宗正大元年五月甲辰赐经义进士张介以下五人及第====按：《金史哀宗本纪》云云。

正大三年八月，设“益政院，备顾问。”讲经史赵秉文进
《经史》诸书。

按《金史哀宗本纪》：“正大三年八月辛卯，设益政院于
内廷，以礼部尚书杨云翼为益政院说书官，日二人
直备顾问。”　按《百官志》：“益政院，正大三年置于内廷，
以学问该博议论宏远者数人兼之，日以二人上直
备顾问，讲《尚书》《通鉴》《贞观政要》。”名则经筵，实内相也。

按《赵秉文传》，“改翰林院学士，同修国史，兼益政院。”

说书官以上，嗣德在初，当日亲经史以自裨益，进“《无
逸直解》《贞观政要》《申鉴》各一通。”